
న్యూఢిల్లీ: భారత్పై మరోసారి ఉరి తరహాలో ఉగ్రదాడి జరగవచ్చని ఇండియన్ ఆర్మీ చీఫ్ బిపిన్ రావత్ బుధవారంనాడు హెచ్చరించారు. ఇందుకు సంబంధించిన ఇంటెలిజెన్స్ సమాచారం ఉందన్నారు. దేశంలోని మారుమూల ప్రదేశాల్లో భద్రత లోపించిందని ఆందోళన వ్యక్తం చేశారు. సరిహద్దుల్లో భద్రతను కట్టుదిట్టం చేయడం, నిఘా పెంచడం, బారత సాయుధ బలగాల అప్గ్రేడేషన్ అత్యవసరమని చెప్పారు. ప్రధానంగా పశ్చిమ, ఉత్తర సరిహద్దుల్లో ఇంటెలిజెన్స్, నిఘా బలపడాల్సిన అవసరం ఎంతైనా ఉందన్నారు. కేవలం సరిహద్దు ప్రాంతాల్లోనే కాకుండా, మారుమూల ప్రదేశాలపైనా దృష్టిసారించేందుకు ఎలక్ట్రానిక్ వార్ఫేర్ సిస్టమ్ను వినియోగించే ఆలోచనలో ఉన్నామని ఆయన చెప్పారు.ఆర్మీ ఆపరేషన్లకు చర్చలు అడ్డుకాదు..కశ్మీర్పై చర్చలకు మధ్యవర్తిని ఏర్పాటు చేసినట్టు ప్రభుత్వం ఇటీవల ప్రకటించడంపై బిపిన్ రావత్ స్పందించారు. కఠిన వైఖరితోనే చర్చలకు మార్గం సుగమమవుతుందని అన్నారు. 'కశ్మీర్పై ప్రభుత్వం వ్యూహం పనిచేస్తోంది. భద్రతే ప్రధానంగా మా సంప్రదింపులు ఉంటాయి. పరిస్థితి మెరుగైంది. చొరబాట్లు తగ్గాయి. ఆయా వర్గాలతో చర్చలకు మధ్యవర్తిని ప్రభుత్వం ఏర్పాటు చేసింది. ఆయనను పని చేయనీయండి. ఆర్మీ ఆపరేషన్లపై ఆ ప్రభావం ఉండదు' అని బిపిన్ రావత్ అన్నారు.

newdhilly: bhaaratpai marosari uri tarahaalo ugradadi jaragavacchani indian armi cheef bipin ravat budhavaaramnaadu heccharinchaaru. induku sambandhinchina inteligens samacharam undannaaru. desamloni maarumuula pradesaallo bhadrata lopinchindani aandolana vyaktam chesaru. sarihaddullo bhadratanu kattudittam cheyadam, nigha penchadam, baarata saayudha balagaala apgredation atyavasaramani cheppaaru. pradhaanamgaa paschima, uttara sarihaddullo inteligens, nigha balapadaalsina avasaram entainaa undannaaru. kevalam sarihaddu praantaallone kakunda, maarumuula pradesaalapainaa drushtisaarinchenduku electronic warfare sistamnu viniyoginche aalochanalo unnaamani aayana cheppaaru.armi aapareshanlaku charchalu addukaadu..kashmirpai charchalaku madhyavartini erpaatu chesinattu prabhutvam iteevala prakatinchadampai bipin ravat spandinchaaru. kathina vaikharithone charchalaku maargam sugamamavutundani annaru. 'kashmirpai prabhutvam vyuham panichestondi. bhadrate pradhaanamgaa maa sampradimpulu untaayi. paristhiti merugaindi. chorabaatlu taggaayi. aayaa vargaalato charchalaku madhyavartini prabhutvam erpaatu chesindi. aayananu pani cheyaneeyandi. armi aapareshanlapai aa prabhaavam undadu' ani bipin ravat annaru.